
ประกาศองค์การบริหารส่วนตำบลตะแพน
เรื่อง
การตั้งสำนักงานทะเบียนพาณิชย์องค์การบริหารส่วนตำบลตะแพน
----------------------------------------


   ด้วย  องค์การบริหารส่วนตำบลตะแพน   ได้รับการถ่ายโอนภารกิจงานจดทะเบียนพาณิชย์   จากองค์การบริหารส่วนจังหวัดพัทลุง    ซึ่งมีอำนาจหน้าที่จดทะเบียนพาณิชย์  ตามพระราชบัญญัติทะเบียนพาณิชย์ พ.ศ. ๒๔๙๙   ภายในเขตพื้นที่จังหวัดพัทลุง


อาศัยอำนาจตามความในมาตรา  ๕๙   และ มาตรา  ๖๐  แห่งพระราชบัญญัติสภาตำบลและองค์การบริหารส่วนตำบล  พ.ศ.  ๒๕๓๗   และ ประกาศทะเบียนพาณิชย์ แต่งตั้งพนักงานเจ้าหน้าที่และนายทะเบียนพาณิชย์  (ฉบับที่ ๑๐)  พ.ศ. ๒๕๕๓   ประกาศกระทรวงพาณิชย์ เรื่อง ให้ผู้ประกอบพาณิชยกิจต้องจดทะเบียนพาณิชย์  (ฉบับที่ ๑๑)  พ.ศ. ๒๕๕๓   นายกองค์การบริหารส่วนตำบลตะแพน  ออกประกาศไว้  ดังต่อไปนี้



ข้อ ๑.  ประกาศนี้เรียกว่า  “ประกาศองค์การบริหารส่วนตำบลตะแพน  เรื่องการติดตั้งสำนักงานทะเบียนพาณิชย์องค์การบริหารส่วนตำบลตะแพน”


ข้อ ๒.  ประกาศฉบับนี้ให้ใช้บังคับตั้งแต่วันที่  ๑  มกราคม   ๒๕๕๔   เป็นต้นไป


ข้อ ๓.  บรรดาคำสั่งหรือประกาศอื่นใดในส่วนที่กำหนดไว้แล้วในประกาศฉบับนี้ ซึ่งขัดหรือแย้งกับประกาศฉบับนี้ให้ใช้ประกาศฉบับนี้แทน


ข้อ ๔.  ให้ผู้ประกอบพาณิชย์ดังต่อไปนี้ ทุกท้องที่ตำบลตะแพน  อำเภอศรีบรรพต  จังหวัดพัทลุง  ยื่นคำขอจดทะเบียนพาณิชย์  ณ  สำนักงานทะเบียนพาณิชย์องค์การบริหารส่วนตำบลตะแพน   ที่ผู้ประกอบพาณิชย์มีสำนักงานตั้งอยู่  คือ  
                    (๑) การทำโรงสีข้าว และการทำโรงเลื่อยที่ใช้เครื่องจักร
                    (๒) การขายสินค้าไม่ว่าอย่างใดๆ อย่างเดียว หรือหลายอย่างก็ตาม คิดรวมทั้งสิ้นในวันหนึ่งวันใดขายได้เป็นเงินตั้งแต่ ๒๐ บาทขึ้นไป หรือมีสินค้าดังกล่าวไว้เพื่อขายมีค่ารวมทั้งสิ้นเป็นเงินตั้งแต่ ๕๐๐ บาทขึ้นไป 
                   (๓) การเป็นนายหน้าหรือตัวแทนค้าต่าง ซึ่งทำการเกี่ยวกับสินค้าไม่ว่าอย่างใดๆ อย่างเดียวหรือหลายอย่างก็ตาม และสินค้านั้นมีค่ารวมทั้งสิ้นในวันหนึ่งวันใดเป็นเงินตั้งแต่ ๒๐ บาท ขึ้นไป 
                   (๔) การประกอบหัตถกรรมหรือการอุตสาหกรรมไม่ว่าอย่างใดๆ อย่างเดียว หรือหลายอย่างก็ตาม และขายสินค้าที่ผลิตได้มีค่ารวมทั้งสิ้นในวันหนึ่งวันใดเป็นเงินตั้งแต่ ๒๐ บาทขึ้นไป หรือในวันหนึ่งวันใดมีสินค้าที่ผลิตได้มีค่ารวมทั้งสิ้นเป็นเงินตั้งแต่ ๕๐๐ บาทขึ้นไป 









/(๕)การขนส่ง...


                    (๕) การขนส่งทางทะเล การขนส่งโดยเรือกลไฟ หรือเรือยนต์ประจำทาง การขนส่งโดยรถไฟ การขนส่งโดยรถราง การขนส่งโดยรถยนต์ประจำทาง การขายทอดตลาด การรับซื้อขายที่ดิน การให้กู้ยืมเงิน การรับแลกเปลี่ยนหรือซื้อขายเงินตราต่างประเทศ การซื้อหรือขายตั๋วเงิน การธนาคาร การโพยก๊วน การทำโรงรับจำนำ และการทำโรงแรม
ทั้งนี้  ตั้งแต่วันที่   ๑   มกราคม   ๒๕๕๔  เป็นต้นไป





ประกาศ   ณ   วันที่       ๒๙   ธันวาคม     พ.ศ.๒๕๕๓
                                               [image: image2.png]



(นายสมเกียรติ   กรดเต็ม)
นายกองค์การบริหารส่วนตำบลตะแพน
